da da da da da da da nb nb da da da da da da da da da nb nb da da nb da da da da nb nb da da da da da da nb nb da da de da da da da nb nb da da da da da da nb nb da de de da da da da nb nb da da nl da da da da da da da nb nb da da da da da da da da nb nb da de it da da da da da da nb nb da de da da da da nb nb da da da da da da da nb nb da de da da da da da nb nb da da nb da da da da da da da da da da da da da da da nb nb da da da da da da da da nb nb da de da da en da da da da da da nb nb da da da da da da da en nb nb da da da da da da da da nb nb da da da da en en da pl da en da fr da da da en en da da da da da da da da fr da da da da de da da da da da cs da da da da da en da da da da da de da cs da da cs cs cs da da de da cs da cs cs da da da da cs da de es cs da da da cs da de cs cs cs de de da da nb da de da de nl da it da da da nb da da da da de cs da da da cs da de da da cs da da de en da da da en da da da da cs da da de da da da da da de da da da da de da cs da da da da cs da de cs da cs da da cs cs da da da cs da da cs cs cs da da cs cs da da da en de da cs cs cs da de cs cs da da da en de da cs cs cs da da cs cs da da da cs da da cs da da da de cs cs da da da cs da da cs da cs da
Livet på Vestegnen: januar 2019
onsdag den 30. januar 2019
Lidt om de sidste dage
Først: tusind tak for alle jeres input til mit indlæg om app til at blogge. Jeg har før haft WordPress og er tilfreds med Blogger, så det bliver ikke aktuelt at skifte. Jeg kryber højst sandsynligt til korset og betaler for en rigtig god app, så jeg kan styre det meste fra mobilen.
Jeg har haft nogle travle dage, men håber at få styr på alle løse ender i weekenden. For dagen i dag begyndte med, at at vi sov for længe. Vores radiostyrede vækkeur strejkede simpelthen og jeg blev vækket af den yngste søn kl. 7. Heldigvis uden større panik da han først skulle møde kl. 9 og jeg har flex-tid.
Jeg har været lagt ned af migræne hovedpine de sidste to dage.Det er temmelig øv. Især fordi det skubber hele planlægningen af opgaver. I dag går det væsentlig bedre. Det er godt, for jeg får kusinen + hendes kæreste til middag.
Indsendt af Birgitte B kl. 16.40 4 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Arbejde, Børn, Livet i almindelighed
tirsdag den 29. januar 2019
I forlængelse af dette indlæg om mobilforbrug, så er jeg stødt på et lille problem.
Eller - jeg har nogle irritationer vedrørende apps, som kan hjælpe med at lave blogindlæg.
Jeg har længe kørt med et gratis program, som virkede ok. Det var helt basic og godt til mit behov. Jeg vil gerne skrive lidt på mobilen og sætte billeder ind i kladder. Jeg har også brug for en sjælden gang at udgive fra mobilen.
De sidste par dage er min app gået helt kold. Jeg besluttede at slette den og hente den igen. Med det resultat at den ikke længere var gratis tilgængelig.
Jeg har egentlig ikke noget imod at betale for en app, men så skal jeg også være sikker på, at den virker optimalt. Jeg bruger Blogger som platform og visse apps kan kun med den.
Og hvem er bedre til at spørge om erfaringer på blog-apps end andre bloggere? Så har du kendskab til en god app til Blogger, så del gerne. Eller måske bruger du en app, som virker til alle slags blog-platforme? Jeg har Iphone, så app'en skal være kompatibel til Apple. Kom gerne med dit bedste bud!
Indsendt af Birgitte B kl. 15.29 10 kommentarer:
Send med mailBlog om dette!Del via TwitterDel via FacebookDel på Pinterest
søndag den 27. januar 2019
Bog nr. 2 - Kim Larsen, Mine unge år
Det er første gang i hele mit liv, at jeg læser en biografi. Jeg har altid gået uden om dem. Ikke fordi personen nødvendigvis ikke er spændende. Genren har bare aldrig tiltalt mig.
Alligevel bestemte jeg mig for at læse Kim Larsens biograf. Og der skal ikke være nogen tvivl: Det er en rigtig flot bog. Man kan tydeligt mærke, at forfatteren har flere biografier bag sig. Han er dygtig og formår flere gange at få Kims "stemme" frem i bogen.
Jeg synes dog, at bogen har mange detaljer. Nok fordi at forfatteren ikke nåede at få hele Kims liv ned på bånd. Han døde jo før fortællingen blev færdig. Det ville have været spændende at læse hele historien. Nu må vi nøjes med en bog-slutning i start 70'erne. Inden det hele rigtig tager fat med karriere, mødet med hans kone nr. 2 mv. Det smitter lidt af på bogen, at der er så mange ting med. Det ville nok have været skåret ned, hvis der skulle være plads til hele Kims liv i én bog.
Jeg synes også, at jeg gik lidt død i den. Mest fordi (igen) genren. Det er altså lidt meget at læse 350 sider om den samme person. Spændende til tider, men ikke 100% lige mig. Med hvis man er vild med biografier, så er den helt sikkert en rigtig god én af slagsen.
Indsendt af Birgitte B kl. 14.40 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Bøger, Livet i almindelighed
lørdag den 26. januar 2019
Det er længe siden, at jeg har haft overskud til at have gæster på en hverdag. Det har betydet, at jeg har mødtes med veninderne ude i byen eller kun til en kop kaffe.
Det har egentlig ikke været med min gode vilje. For jeg kan godt lide at ses med andre - familie, venner og veninder- også selv om det er på en simpel hverdag over en gryderet.
Så i den kommende uge har jeg inviteret hverdags-gæster. For lyset og energien skal tilbage i mit liv. Og alle de travle dage skal ikke blokere for, at jeg kan ses med andre.
Indsendt af Birgitte B kl. 14.51 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Hverdag, Livet i almindelighed, Vinter
torsdag den 24. januar 2019
Jeg har arbejdsmæssigt haft en travl januar. Alligevel betegner jeg den som stille.
Jeg har accepteret, at jeg ikke når alle opgaver. Trods det faktum, at jeg er mere på kontoret end de sidste fem måneder. Altså på den måde, at jeg er i huset hele ugen. Det er nærmest nyt for mig.
Én ting af gangen og så går det nok alt sammen...
Indsendt af Birgitte B kl. 18.14 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Arbejde, Hverdag, Livet i almindelighed, Vinter
onsdag den 23. januar 2019
Det har været snevejr på Vestegnen.
Mandag sneede det stort set hele dagen.Selv om det var både vådt og koldt, så var det alligevel så dejligt.
Desværre blev det ikke liggende, da vi ikke har haft særlig meget frost. Jeg elsker snevejr og hvordan alle lyde i byen dæmpes, når det sner.
Indsendt af Birgitte B kl. 15.55 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Hverdag, Livet i almindelighed, Vestegnen
mandag den 21. januar 2019
Jeg prøver at skrue ned for mit mobilforbrug. Ganske stille og roligt. Det begyndte den dag, da Iphone gav mig min første uge-rapport over mit mobilforbrug. Der blev jeg en smule forbløffet. Jeg havde ikke ventet, at mit forbrug var så højt.
Lige pt. har jeg et gennemsnitligt brug på ca. 1 time om dagen. Det synes jeg faktisk er helt ok. Jeg vil gerne holde det på det niveau eller mindre.
Jeg kan sagtens se, hvor min tid forsvinder hen. Instagram er min største last. Skarpt forfulgt af beskeder/mails. Jeg ringer ikke særlig meget. Jeg bruger desuden mobilen til at lave blog-indlæg (kladder), høre musik, netbank, streaming til mit tv og læse blogs.
Det med mobilforbrug er lidt et tveægget sværd. For på den ene side så har jeg jo en mobil for at bruge den. Jeg skal ikke undgå at høre musik, sende sms'er og mails eller gå på nettet (hej Google!). På den anden side så ønsker jeg ikke at være afhængig. Eller sidde med mobilen hele tiden. Det er ikke godt for noget.
Indsendt af Birgitte B kl. 16.52 8 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Hverdag, Livet i almindelighed
torsdag den 17. januar 2019
Denne uges indlæg fra Lokalavisen er min opstart på 2019. Jeg har skrevet lidt om mine gå-ture og naturen. Det er online her, men du kan læse det her i indlægget.
Godt nytår! Jeg håber, at I alle kom godt igennem jul og nytår. Det nye år - 2019 - er allerede godt i gang og jeg har også gjort mig lidt tanker om, hvad der skal ske i det nye år.
Jeg har besluttet, at 2019 skal blive året, hvor jeg skal mere ud i naturen på Vestegnen. Jeg har altid holdt af at være udenfor. De senere år er jeg bare blevet mere magelig og jeg kan f.eks. ikke huske, hvornår jeg sidst brugte mit regntøj. Jeg har også holdt juleferie med dage, hvor jeg slet ikke kom ud af lejligheden. Det skal der rettes op på i 2019.
Hvor jeg skal hen, ved jeg endnu ikke præcis. Jeg holder meget af at gå ved skov og strand. Derfor burde det jo ikke være svært at finde steder at komme ud på Vestegnen. Der er mange smukke naturområder i nærheden og jeg er glad for at bo så tæt på det hele.
Hvis jeg skulle ud over områder på Vestegnen, så er der inspiration at hente i den nye Naturkanon. i november sidste år blevet udvalgt 15 naturområder i Danmark, som er helt specielle. De blev nemlig udvalgt, som en del af den nye Naturkanon. Måske er du (som mig) ikke helt med på, hvad en Naturkanon er. Jeg tænkte først: natur (altså, udeliv) og kanon (altså, våben som skyder med kugler). Det er ikke altså ikke. For her menes: en ’rettesnor’. Områder, som er en slags ’toppen af poppen’ over natursteder og som er værd at fremhæve.
I udvælgelsen var der ikke nogle områder på Vestegnen mellem de 30 nominerede eller blandt de 15 områder, som blev optaget til Naturkanon. Jeg synes, det var temmelig uretfærdigt. For det er da en selvfølge, at der burde være områder fra Vestegnen imellem de bedste naturområder i Danmark.
Jeg synes faktisk, at der er flere områder på Vestegnen, som burde være i en Naturkanon… Man må gerne tænke, at jeg egentlig bare er en ’dårlig taber’. Det er jeg nok. Det bunder simpelthen bare i, at jeg er vild med Vestegnen. Og det er jo ikke så skidt. Formålet med den nye Naturkanon er, at inspirere så mange som muligt til at komme mere ud i den danske natur. Og det er jo netop mit mål for 2019. Også selv om det nok primært kommer til at foregå udenfor Naturkanonens områder.
Indsendt af Birgitte B kl. 18.52 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed, Vestegnen
tirsdag den 15. januar 2019
Tanker om at være mor (til store børn)
Det er ikke, fordi mine børn er på vej ud af døren. De er hhv. 13 og 17 år. Alligevel, snart 14 og (gisp!) 18 år. Der går nok en del år alligevel, inden de tager deres ting og siger farvel.
Jeg tænker dog en del over, hvordan det vil blive. Når de sådan flytter hjemmefra. Nogle gange kan man glæde sig til det, men de fleste gange er det (ret så) vemodigt at tænke på.
Den ældste især er meget lidt hjemme i forhold til tidligere år. Det er selvfølgelig helt naturligt. Han er lige nu også ved at tage kørekort og til sommer bliver han 18 år. Jeg forudser en del mere fravær.
Det er en smule underligt, at han ikke altid er med, når vi laver noget eller tager til arrangementer. Han mangler. Og det er den følelse, som jeg godt kan frygte, når jeg en skønne dag har lukket døren bag den sidste. Og så er helt uden børn.
Jeg er sikker på, at det kun er en tilvænningsperiode. Og jeg har heldigvis tid til den periode. Lidt endnu...
Indsendt af Birgitte B kl. 16.01 8 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Børn, Livet i almindelighed
mandag den 14. januar 2019
Jeg er stadig i en eller anden form for 'paralysering'. Dvs. jeg ikke rigtig får taget mig sammen til noget.
Jeg fik ikke læst i weekenden. Jeg fik kun gået en kort tur lørdag. Jeg fik ikke ryddet helt op (noget jeg ellers var begyndt på fredag eftermiddag).
Det er egentlig ikke, fordi jeg står meget stille. Jeg har slappet af fredag med ungerne. Jeg har haft gæster i weekenden. Og jeg har været til familie-fødselsdag.
Jeg ved godt, at noget af denne 'stilstand' skyldes min eksamen. Som er overstået, men ikke helt alligevel. Jeg ved ikke, hvornår jeg får resultatet. Det spøger bagerst i hjernen.
Samtidig prøver jeg at svinge mig op til at tænke på mit afgangsprojekt. Det er dog temmelig underligt, at sidde i weekenden og ikke have nogle studie-ting, der skal læses/skrives.
Bevares, det er virkelig rart. Det er bare svært at administrere al den tid, jeg har fået. Eller svært bare at sidde. Uden at der er planlagt noget.
Indsendt af Birgitte B kl. 15.59 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Familie, Studie, Vinter, Weekend
fredag den 11. januar 2019
Ser du stadig Netflix?
Enhver der har set Netflix over en længere sammenhængende periode (altså mange timer i træk) kender spørgsmålet 'ser du stadig Netflix'?
Jeg er ikke stolt over at indrømme, at jeg fik sådan en besked i går. Det har været nogle hårde dage i denne uge. Og efter min eksamen i onsdags har min hjerne stået mere eller mindre stille. Altså, det gjorde den også før prøven, men der var den mere fyldt med studieemner.
Nu tænker jeg, at weekenden godt må byde på lidt Netflix, men i høj grad også noget oprydning. Og jeg vil gerne i gang med min bog, som ligger og venter. Hav en dejlig fredag derude...
Indsendt af Birgitte B kl. 15.37 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Hverdag, Livet i almindelighed, Manden, Studie, Vinter
tirsdag den 8. januar 2019
Jeg er begyndt at gå ture
Jeg har besluttet mig for, at bevæge mig mere i dette nye år. Og det har været ret heldigt, at vejret har været ok (dvs. ikke styrtregn) de sidste par dage. For det har givet mulighed for, at manden og jeg har gået en god lang tur (mere end 3 km. og mindst 45 min.).
Både lørdag, søndag og mandag har vi været ude. Jeg er realistisk nok til at se, at det ikke kommer til at forsætte hver dag. For når ungerne er hjemme, det regner eller jeg har andre aftaler, så kan det ikke rigtig lade sig gøre i den udstrækning.
Jeg vil dog gerne prøve at komme ud (bare lidt) så mange dage som muligt. Det giver lidt luft og lidt bevægelse. Det trænger jeg til i disse dage.
Plus de gode udsigter man kan få på tur i naturen.
Indsendt af Birgitte B kl. 16.03 4 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Hverdag, Livet i almindelighed, Manden, Vinter
mandag den 7. januar 2019
Bog nr. 1 - Kvinden mellem os
Så er bog-året for 2019 skudt i gang. Jeg har brugt ferien og weekenden til at læse "Kvinden mellem os".
Jeg burde nok ikke have læst den så tæt på Den sidste Mrs. Parrish. For de mindede lidt om hinanden. Og så alligevel ikke.
"Kvinden mellem os" er en bog med mange overraskelser. Det er stort set umuligt at gætte hele bogens (mange) plot. Jeg gættede det første ret hurtigt, men blev dog overrasket et par gange til, inden jeg nåede slutnngen. En god psykologisk thriller, som jeg godt kan anbefale.
Den eneste beklagelse jeg har over bogen er dens oversættelse. Oversætteren havde ikke sat et eneste komma i teksten. Kun de kommaer fra den originale tekst var med. Det irriterer mit øje helt vildt. Skulle jeg vælge om, så havde jeg læst den på originalsproget (engelsk).
Indsendt af Birgitte B kl. 16.14 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Bøger, Livet i almindelighed
lørdag den 5. januar 2019
Greatest hits fra 2018
Så er de første dage i det nye år allerede gået. Og jeg har været på arbejde igen i to dage. Det var lidt hårdt. Nu er det heldigvis weekend og tid til afslapning.
Normalt ville man jo nok gøre status over året der gik, INDEN man nåede (langt) over i det nye. Men altså, sådan går det ikke altid. Så status kommer her. For 2018 har jo været fyldt med mange ting.
Da jeg ikke er sådan én, der dvæler ved dårlige ting (jeg prøver i hvert fald at lade være), så kommer her en 'Greatest hits' fra mit 2018:
jeg fik taget en eksamen.
jeg skruede voldsomt ned for ambitionerne. På mange planer. Også når det kom til bloggen og antal indlæg - og hvor tunge emner, der skal skrives om.
jeg fandt glæden ved november måned og kom igennem uden alt for meget mørke.
jeg badede i en meget lang periode af 2018. Fra april til oktober.
Jeg har være på flere dejlige ferier (her, her og her) og en bryllupsrejse, der druknede lidt i dårligt vejr.
Mine 'Greatest Hits' passer meget godt med de top-foto, jeg har lagt på Instagram
Der har i år været tid til flere bøger og biografture. Nogle af de ting, som jeg holder allermest af.
den bedste bog jeg læste: se dette indlæg.
den bedste film jeg så: helt klart 'Bohemian Rhapsody'.
Jeg fik lavet 223 indlæg på bloggen i 2018. Det antal har ikke været så lavt siden 2014. Men det er egentlig en fin afspejling af de valg, jeg tog for 2018. Selv om det ikke holdt hele vejen. Til gengæld har jeg lært at sige 'nej tak' og 'pyt' til en del flere ting i livet.
Jeg har ikke de store planer for 2019. Når jeg kigger tilbage på 2018, så tænker jeg egentlig, at jeg skal fortsætte det nye år i samme spor.
Indsendt af Birgitte B kl. 14.46 6 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Bøger, Familie, Ferie, Hverdag, Livet i almindelighed, Manden, Studie
fredag den 4. januar 2019
Torsdag var jeg tilbage fra juleferien.
Det var egentlig rart nok. Bortset fra at jeg havde hovedpine og begyndte på en torsdag. 10 timers arbejde har aldrig været en perfekt start.
Min orkide havde klaret juleferien helt strålende og var sprunget helt overvældende ud.
Og efter endt arbejde så gik jeg hjem og spiste en stor tallerken 'comfort food' (rester af gryderet med pasta).
I dag banker weekenden på døren. Jeg skal tage den sidste tørn med eksamenslæsning. Og i morgen venter en middag hos gode venner. Jeg glæder mig også til at sove længe (igen). Rigtig god weekend derude...
Indsendt af Birgitte B kl. 15.05 4 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Arbejde, Livet i almindelighed, Vinter, Weekend
torsdag den 3. januar 2019
De bedste bøger i 2018
Jeg har alligevel fået læst lidt her i 2018. Alligevel så nåede jeg at læse en total af 43 bøger. Det blev til 35 'almindelige' bøger og 8 'andre bøger'. Selv om jeg synes, det har holdt hårdt. Jeg håber, at jeg snart kan læse lidt mere.
Her kommer top 3 for 2018:
I år var der ingen tvivl om, hvilken bog der skulle på første pladsen. 'Den, der lever stille' er ubetinget den bedste bog, jeg har læst i år. Jeg ville ønske, at jeg stadig havde den til gode.
Den næstbedste bog havde jeg faktisk lidt glemt. Men 'Lone Star' er en virkelig flot bog. På alle niveauer. Den kan varmt anbefales.
På plads nr. 3 i det forgange år er 'Dødevaskeren', som er en rå bog. Men en nødvendig bog.
Faktisk var det tre danske bøger, som kom i top i år. Selv om 'The Handmaid's Tale' lå i tæt opløb. Det samme med 'Little Fires Everywhere'.
Af puljen med andre bøger går min bedste anbefaling til 'Hverdage er der flest af' og 'Hemmeligheder for pige'.
Forrige års top-bøger kan ses her.
Indsendt af Birgitte B kl. 18.34 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Bøger, Livet i almindelighed
onsdag den 2. januar 2019
Gaven til mig selv
Jeg lærte for nogle år siden (fra en nu ned-lukket blog), at man skal huske at forkæle sig selv i december. Så selv om julen selvfølgelig bød på mange dejlige gaver fra familien, så huskede jeg også lige at forkæle mig selv.
Jeg købte nemlig et par smukke øreringe, som samtidig er med til at støtte afrikanske kvinder. De er købt via Instagram profilen @musalidk - samme sted som mine armbånd. Jeg er vild med dem og har brugt dem både hjemme og ude til forskellige lejligheder julen over.
Yngste er ikke verdens bedste fotograf
og øreringene tager sig ret bedre ud med en anden baggrund end leopard.
Indsendt af Birgitte B kl. 16.28 6 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Jul, Livet i almindelighed, Shopping
Jeg fik aldrig skrevet dette indlæg færdig. Eller udgivet det. Ikke pga. fuldskab, men mere travlhed. Noget som i den grad har præget mit 2018.
Vi er lige ved at være i mål. Køleskabet er fyldt, stuen er pyntet
og min veninde har bagt kransekagen.
Jeg håber, I alle vil komme godt ind i det nye år.
Jeg glæder mig til at blogge videre i 2019.
Efterspil: Vi havde et dejligt nytår og selv om jeg kom sent i seng, så var der energi til en gåtur og filmhygge i går.
Indsendt af Birgitte B kl. 14.20 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed, Veninde, Vinter
Nyere indlæg Ældre indlæg Start
Abonner på: Indlæg (Atom)
Jeg skriver tanker fra 2605 - vestegnens berømte smørhul. Her jongleres stort og småt. Jeg er 46 år og elsker min mand, mine drenge, mad og bøger. Jeg går op i mode, dullegrej, den almindelige hverdag, retfærdighed og plads til alle. Ellers er jeg helt (u)almindelig... Du kan kontakte mig på bbr2605@gmail.com
Vis hele min profil
Følg mig via Bloglovin
Følg mig på Instagram
beautyspace.dk - Skønhedsblog - Beauty Blog - Anette Kristine Poulsen
Om opstrammende ultralyd gavner alle?
Fiftyfabulous Knits, episode 46
Det burde være forbudt
Galway, Nationalparken Te Burren og besøg ved Cliffs of Moher
Cirkus Melbollis' farvestrålende hverdag
Lidt om at tiden gik...
Hvad gør vi egentligt?
Læst, set og lyttet #1
Føler mig ikke klar…
DETTE RESULTAT HAVDE JEG IKKE DRØMT OM!
Vis 5 Vis alle
Leder du efter noget?
Lidt om de sidste dage
Jeg mangler en app!
Bog nr. 2 - Kim Larsen, Mine unge år
Tanker om at være mor (til store børn)
Ser du stadig Netflix?
Jeg er begyndt at gå ture
Bog nr. 1 - Kvinden mellem os
Greatest hits fra 2018
De bedste bøger i 2018
Gaven til mig selv
Fantastisk A/S tema. Temadesign af Jason Morrow. Leveret af Blogger.